**Ungdomsutvalget i Industri Energi Statoil sier nei til ACER.**

Nasjonen står ovenfor et stort veivalg, et veivalg som vil berøre fremtidens industri. Veien til dyrere strømpriser, og veien til nedleggelse av kraftforedlende industri i Norge? Både arbeidsplasser direkte og indirekte blir berørt av slike nedleggelser, og for små lokalsamfunn som er bygd opp av industrien kan dette bety slutten.

Hvorfor skal vi i olje- og gassbransjen bry oss om dette? Jo, med dagens fokus på mer klimavennlig produksjon av olje og gass havner flere nye prosjekter på en løsning med elektrifisering av installasjoner. ACER vil derfor i mye større grad bety mer for vår bransje i framtiden. Høyere strømpris og mindre lønnsomhet ved elektrifisering av plattformer vil gjøre det vanskeligere å realisere prosjekter med dagens press på en grønnere industri.

I solidaritet med våre kamerater i kraftforedlende industri og våre framtidige utbygginger, sier Ungdomsutvalget i Industri Energi Statoil klart nei til ACER!